Source: http://docplayer.fi/103751-Epaeettisesta-tuomittavaan-korruptio-ja-hyva-veli-verkostot-suomessa.html
Timestamp: 2017-12-15 05:06:50+00:00
Document Index: 16211317

Matched Legal Cases: ['kko ', 'kko ', 'kko ', 'kko ', 'kko ', 'kko ']

Epäeettisestä tuomittavaan: korruptio ja hyvä veli -verkostot Suomessa - PDF
Download "Epäeettisestä tuomittavaan: korruptio ja hyvä veli -verkostot Suomessa"
1 ARI SALMINEN VENLA MÄNTYSALO Epäeettisestä tuomittavaan: korruptio ja hyvä veli -verkostot Suomessa VAASAN YLIOPISTON JULKAISUJA SELVITYKSIÄ JA RAPORTTEJA 182
2 Vaasan yliopisto University of Vaasa PL 700 P.O. Box 700 (Wolffintie 34) FI VAASA Finland ISBN (painettu) ISBN (verkkojulkaisu) ISSN L ISSN (painettu) ISSN (verkkojulkaisu) VAASAN YLIOPISTO
3 III ESIPUHE Eettisyyttä oppiakseen kukin kääntyköön itsensä puoleen. Tähän tarkoitukseen jokainen riittää itse itselleen paremmin kuin hyvin. Soren Kierkegaard, Eräänlainen kiusaus, 2011 (alkup. 1841). Tässä raportissa käsitellään korruptiota ja hyvä veli -verkostoja teoreettisena ja käytännöllisenä kysymyksenä. Aiheen käsittely osuu ajankohtaan, jolloin suomalaisessa yhteiskunnassa keskustellaan vilkkaasti hyvä veli -verkostoista. On silti hyvä huomata, että verkostoituminen ja yhteistyö on pääosin tervettä, tarpeellista ja kaikkien edun mukaista. Talouselämän toimijoiden ja poliittisten päätöksentekijöiden keskinäinen vuorovaikutus on jatkuvaa ja löytää myös uusia muotoja. Vaikka tarkkaa rajaa ei ole aina helppo vetää terveen ja korruptoituneen verkoston välille, tällä tutkimuksella pyritään selventämään tuota rajaa. Kaikkialla maailmassa korruptoituneet verkostot johtavat moniin yhteiskunnallis-moraalisiin haittoihin kuten ahneuteen ja kohtuuttomuuteen, luottamuspulaan päättäjien ja kansalaisten välillä sekä poliittisen ja taloudellisen järjestelmän uskottavuuden, oikeutuksen ongelmiin. Vuosia kestäneen hallinnon ja johtamisen etiikan tutkimuksen yhteydessä saamamme suullinen ja kirjallinen kansalaispalaute mahdollistaa sen johtopäätöksen, että hyvä veli -verkostot ovat vakava yhteiskunnallinen ongelma Suomessa. Tätä ei voi sivuuttaa pelkällä olankohautuksella. Kokonaan toinen asia on kuitenkin se, miten tätä yksilöiden kokemaa ongelmaa selvitetään tieteellisellä tutkimuksella ja mitä näyttöä on esitettävissä tämän kaltaisesta korruptiosta. Kartoitamme tutkimuksen keinoin korruption ja hyvä veli -järjestelmän keskeistä sisältöä, ominaispiirteitä, käytäntöjä ja torjuntainstrumentteja. Kiitämme kollegoitamme tuesta kirjoitusprosessin aikana ja erityisesti dosentti Tommi Lehtosta käsikirjoitukseen tehdyistä arvokkaista parannusehdotuksista. Tammikuu 2013 Kirjoittajat
5 V Sisällys ESIPUHE JOHDANTO... 1 Aiheen tausta... 1 Kysymykset... 3 Eettinen ja juridinen arvio... 4 Tutkimusote MITÄ ON KORRUPTIO?... 7 Mitä arvoja korruptio loukkaa?... 9 Määritelmiä Lahjonta ja institutionaalinen korruptio Korruption ulottuvuudet ja muodot KOHTI HYVÄ VELI -VERKOSTON MÄÄRITELMÄÄ Hyvä veli -verkostot kirjallisuuskatsauksen perusteella Lähikäsitteet Hyvä veli -verkoston piirteet ja ominaisuudet Hyvä veli -verkoston malli HYVÄ VELI -VERKOSTOT POLITIIKASSA, TALOUDESSA JA HALLINNOSSA Ajankohtainen tutkimus ja selvitys Altistuminen hyvä veli -verkostoille Tapausesimerkit Tapausten tulkinta KORRUPTION JA HYVÄ VELI -VERKOSTON TORJUNTA Kuinka eliminoida korruptoituneiden verkostojen synty? Vastuullisen aseman väärinkäyttö Suosinnan torjuntakeinoja Salailu, suojelu ja peittely: vastalääkkeenä avoimuus Miten hillitä kohtuutonta vastavuoroisuutta ja kiitollisuudenvelkaa? LOPUKSI LÄHTEET LIITTEET ASIAHAKEMISTO... 61
6 VI Kuviot Kuvio 1. Jaottelu eettisestä tuomittavaan... 5 Kuvio 2. Korruption uhkaamat eettiset arvot yhteiskunnassa Kuvio 4. Lahjonta osana korruptiotapahtumaa (Salminen & Ikola-Norrbacka 2010) Kuvio 3. Korruption ulottuvuudet käsitepareina (mukaellen Salminen & Ikola-Norrbacka 2011) Kuvio 5. Hyvä veli -verkosto mallina Kuvio 6. Kansalaisten näkemys korruption ilmenemisestä (Salminen & Ikola-Norrbacka 2009) Kuvio 7. Oletetut hyvä veli -järjestelmän ominaisuudet poliittisen ja taloudellisen vaikutusvallan alueilla Taulukot Taulukko 1. Suomi ja kolme Pohjoismaata Transparency Internationalin indeksissä neljänä havaintovuonna... 9 Taulukko 2. Hyvä veli -verkosto ja lähikäsitteet: kirjallisuuskatsaus Taulukko 3. Arvio hyvä veli -verkoston ominaispiirteiden esiintymisestä valituissa käytännön tapauksissa Taulukko 4. Potentiaaliset uhat, jotka johtavat epäeettiseen ja tuomittavaan toimintaan
7 1 JOHDANTO Aiheen tausta Aristokratioita johtavat ihmiset koettavat kyllä joskus lahjoa, kun taas demokratioiden johtajat ovat itse lahjottavissa. Edellä mainitut loukkaavat suoraan kansan moraalia, mutta jälkimmäiset vaikuttavat siihen epäsuorasti, mikä on vielä pelottavampaa Korkeassa asemassa olevien ihmisten moraalittomuus ei pelota yhtä paljon kuin moraalittomin keinoin saavutettu korkea asema, Alexis de Tocqueville ( ), Demokratia Amerikassa. Valta ei korruptoi, vaan pelko. Ehkä juuri pelko vallan menettämisestä, mukaellen John Steinbeckia ( ). Korruptio ja sen uhka on vanha ilmiö. Korruptiolla tarkoitetaan arkipuheessa henkistä ja moraalista rappiota, tapojen turmeltumista ja poikkeamia siitä, mitä yleisesti pidetään oikeana. Kaikki tietävät johonkin määrään saakka, mistä korruptiossa on kyse, joten sinänsä ilmiö on tuttu. Tutkimuksen kannalta on silti vaativa tehtävä määritellä kattavasti ja tarkkarajaisesti, mistä korruptiossa on kysymys. On sanottu (de Graaf 2007), että korruption määrittelyä leimaa sosiaalinen konstruktionismi, jonka mukaan korruptio on sitä, mitä pidetään korruptiona tiettynä aikana ja tietyssä paikassa. Vaikka korruption tulkinta jää usein hieman arvoitukseksi, tässä työssä haetaan perusteltuja vastauksia korruptiota koskeviin kysymyksiin tarkastelemalla hyvä veli -verkostoja yhtenä korruption ilmenemismuotona. Korruptiota voidaan pitää eettisen hallinnan varjo- tai vastapuolena. Vallan väärinkäyttöä ja korruptoitunutta toimintaa on esiintynyt yhtä kauan kuin on ollut poliittis-hallinnollisia järjestelmiä ja yhteiskunnallisia instituutioita. Korruptio kytkeytyy kaikkialla tiiviisti valtaan ja hallitsemiseen. Sanonnan mukaan valta turmelee, ja absoluuttinen valta turmelee absoluuttisesti. Jo Machiavellistä lähtien vallan menettämisen pelko on usein ollut se tekijä, joka on johtanut korruptioon. Vallassa pysyminen saattaa toisinaan vaatia äärimmäisiä keinoja ja väärinkäytöksiä. Yhteiskunnan näkökulmasta korruptio on haitallista niin yhteisöille kuin yksilöille, jotka elävät sellaisessa kulttuurissa, jossa korruptio sivuuttaa oikeudenmukaisen ja tasapuolisen toiminnan. Korruption lonkerot ulottuvat jokaiselle yhteiskuntaelämän osa-alueelle, joten se rapauttaa poliittis-hallinnollisten järjestelmien, oikeuslaitoksen, elinkeinoelämän ja kansalaisyhteiskunnan toimintaa. Korruption
8 2 Vaasan yliopiston julkaisuja. Selvityksiä ja raportteja tasot vaihtelevat yhteiskunnan laaja-alaisesta korruptiosta yksilötason korruptioon. Usein korruption katsotaan esiintyvän yhteiskunnissa, jotka ovat kulttuurisesti, historiallisesti tai oikeusjärjestykseltään epävakaita. Korruptio on yksi poliittisen järjestelmän haitallisimpia piirteitä. Etiikan ja korruption ongelmista ja haasteista keskustellaan monilla tieteenaloilla. Hallintotieteellisellä keskustelulla on omat erityiset teemansa. Tutkimusalueita ovat mm. eettiset arvot ja koodit, eettinen sääntely, lahjomattomuus ja rehellisyys, eettinen päätöksenteko, julkisen palvelun eetos, eettinen johtaminen ja etiikan koulutus (vrt. Menzel 2005; Lawton & Doig 2006). Aihe ei ole mitenkään uusi. Organisaatio- ja hallintoteoriassa moraalis-eettiset teemat palautuvat 1900-luvun alkuun ja aiempiinkin vuosisatoihin, koska näihin kuuluvia kysymyksiä on pohdittu jo antiikin ajoista lähtien. Tutkimuksissa on käsitelty virkamieshyveitä ja -velvollisuuksia valtiossa ja suhteessa hallitsijaan kysymällä mitä ovat laillisuus, yleinen etu, oikeudenmukaisuus ja asiantuntijuus? Omana aikanaan klassinen hallintoteoria yritti selvittää tarkemmin, mikä on hyvä virkamies kuvaamalla virkamiehen tehtäviä, johtamisperiaatteita ja ns. eettisiä periaatteita kuten motivointia, vastuullisuutta, kuria ja valvontaa. Myöhempi tutkimus on käsitellyt mm. byrokratian etiikkaa. Tärkeitä kysymyksiä ovat ns. kolmen E:n teemat eli taloudellisuus (economy), tehokkuus (efficiency) ja vaikuttavuus (effectiveness). Tähän luetteloon lisätään neljäs E, joka on etiikka (ethics). Uudemmassa hallinnontutkimuksessa kiinnostus kohdistuu sellaisiin eettisiin kysymyksiin kuten demokratian kehittämiseen, kansalaisosallistumiseen, avoimuuteen ja responsiivisuuteen. Myös ammattien (professioiden) eettisiä haasteita käsitellään samoin kuin korruption valvontaa ja regulaatiota. Perustutkimuksen ohella kehitystutkimus (development research) käsittelee korruption torjunnan strategioita, parhaita käytäntöjä ja eettisiä koodeja julkista palvelua varten luvun vuosina nousevat esiin korruption tutkimuksen uudet aiheet, joista mainitaan tässä muutamia. Yksi tutkimusalue on korruption suhde luottamukseen. Toinen on korruption syyt, haitalliset vaikutukset ja erityisesti integriteetin loukkaukset ja niiden estäminen julkisessa hallinnossa. Kolmas alue on korruption ymmärtäminen yhtäältä rakenteellisena ilmiönä ja toisaalta yksilön valintana. Myös korruption tutkimisen menetelmiin on kiinnitetty huomiota entistä enemmän (vrt. Lawton & Doig 2005; Cox 2009; Salminen 2010; de Graaf & Huberts 2010; Salminen, Ikola-Norrbacka & Mäntysalo 2011; Sööt & Rootalu 2012; Menzel 2012; Cooper 2012).
9 Vaasan yliopiston julkaisuja. Selvityksiä ja raportteja 3 Kysymykset Miksi tutkia korruptiota Suomen oloissa? Aiheen valintaan liittyy tietty paradoksi, koska Suomea on osana Pohjoismaita totuttu pitämään alhaisen korruption maana kansainvälisissä vertailuissa. Tästä on ollut se käytännön hyöty, että korruptoitumattomuudesta on muodostunut hyvän maineen ja kilpailukyvyn yksi osatekijä. Suomalaisen yhteiskunnan ja talouselämän vahva intressi on se, että maa pysyisi alhaisen korruption kärkipaikoilla myös tulevaisuudessa. Suomea tuntuu silti vaivaavan tietyntyyppinen korruptio, koska korruptoituneet verkostot ovat olleet laajan yhteiskunnallisen keskustelun kohteena. Millaiseen korruptoituneeseen toimintaan liitetään hyvä veli -verkostot? Tässä kuvattu hyvä veli -järjestelmä ei ole korruption koko kuva, vaan osa sitä. Olettamuksemme on, että näitä verkostoja on vaikea selvittää, koska tutkimustietoa on toistaiseksi suhteellisen vähän. Myös ns. terveen ja korruptoituneen verkoston raja on häilyvä eikä hyvä veli -järjestelmä ole korruption muotona tarkkarajainen. Vaikka hyvä veli -verkostot olisivat selvästi epäeettisiä järjestelyjä, on huomattava, etteivät ne juridisesti katsottuna ole aina lainvastaisia. Tämän tutkimuksen päätavoitteena on selvittää korruption käsitettä ja ilmiötä rajautuen yhteen korruption muotoon eli hyvä veli -verkostoihin (jatkossa verkostot -käsitteen sijasta ja sen rinnalla käytetään myös käsitteitä hyvä veli -verkosto ja -järjestelmä). Tarkastelukulma korruptioon pysyy avarana, koska käsiteltävät korruptiotapaukset edustavat suhteellisen laajasti politiikkaa, taloutta ja hallintoa. Tästä huolimatta esimerkiksi sellaiset aatteelliset yhteenliittymät, kuten seurat, klubit ja uskonnolliset liikkeet, jäävät tapauskohtaisen tarkastelun ulkopuolelle. Tutkimuksella pyritään kahteen osatavoitteeseen. Ensinnäkin, korruptio ja hyvä veli -verkostot määritellään tutkimuskirjallisuuden ja teoreettisen mallintamisen avulla kysymällä mitä on korruptio. Mitä ominaisuuksia sisältyy hyvä veli -verkostoon ja mikä on tämän kaltaisen korruptoituneen verkoston malli? Näihin kysymyksiin keskitytään raportin ensimmäisissä pääosuuksissa. Toiseksi pyritään kuvaamaan, miten hyvä veli -verkostot toimivat käytännössä ja millainen kontrollijärjestelmä korruption torjumiseksi on luotu. Millaisia korruptoituneen verkoston esimerkkejä on löydettävissä? Miten varaudutaan korruption torjuntaan ja torjunnan kehittämiseen? Näitä kysymyksiä käsitellään raportin myöhemmissä osuuksissa.
10 4 Vaasan yliopiston julkaisuja. Selvityksiä ja raportteja Eettinen ja juridinen arvio Selvityksen luonteeseen vaikuttaa myös se tosiasia, että hyvä veli -verkostoja tarkastellaan sekä eettisesti että juridisesti. Hallinnon etiikan selvityksenä asetamme pääpainon eettiseen arvioon ja punnintaan. Vaikka raportin jatkoanalyysit tarkentavat tätä jaottelua, eettisen ja juridisen arvion piirteitä kuvataan lyhyesti seuraavassa. Kuvion 1 avulla pyritään osoittamaan ne vyöhykkeet, joihin hyvä veli -verkostot näyttäisivät sijoittuvan. Tilannetta yksinkertaistaen, vyöhykkeitä on kuvattu neljä kuvio 1 mukaisesti. Vyöhykkeet määritellään seuraavasti: eettinen, sisältäen moraalisesti sallitun tai velvoittavan epäeettinen kuvaa moraalisesti epäilyttävää tai kiellettyä moitittava, so. lain hengen vastainen tuomittava, so. laissa kielletty Oletamme, että hyvä veli -verkostot asemoituvat kuvion 1 mukaisesti pääosin tummille vyöhykkeille eli epäeettiseen ja moitittavaan toimintaan. Rajat eivät ole erityisen tarkkoja, mutta kuvion vyöhykkeet osoittavat myös sen, että eettisellä ja juridisella arviolla on jossain määrin oma sisältönsä. Erotuksena juridisesta arviosta kiinnitämme jatkossa erityistä huomiota eettiseen arvioon, mikä sekin sisältää useita teoreettisia vaihtoehtoja: eettisesti oikein on yleisen oikeustajun mukainen ja moraalisesti epäilyttävä tai kyseenalainen. Vastaavasti epäeettinen on yleisen moraalitajun vastainen, eettisesti ongelmallinen tai selvästi epäeettinen (moraaliton). Juridinen arvio koskee jossain määrin muuta asiaa, toisin sanoen lainmukaisuutta (laillista toimintaa) tai laittomuutta (lakia rikkovaa, lainvastaista). Esitetyssä jaottelussa moitittava toiminta viittaa sinänsä lain kirjaimen mukaiseen mutta lain hengen vastaiseen toimintaan ilman, että se johtaa rangaistuksiin tai tuomioihin. Laiton on lainvastainen ja johtaa tuomioon. Rangaistukset määrittyvät voimassa olevan lainsäädännön nojalla. Keskeinen lainsäädäntö korruption osalta on esitetty jäljempänä liitteessä 1. Koska eettisten arvioiden rajat eivät ole tarkkoja, on selvää, että tilanteista ja konteksteista riippuen eettinen punninta kattaa monia politiikan, talouden ja hallinnon kysymyksiä. Näitä ovat yleisen oikeus- ja moraalitajun loukkaukset, kansalaisten kokemat luottamusta heikentävät toimintatavat, niin reilun pelin yritystoiminnan
11 Vaasan yliopiston julkaisuja. Selvityksiä ja raportteja 5 kuin tehokkaan hallinnon häiriöt sekä eettisiä arvoja ja integriteettiä loukkaava toiminta. Tutkimustietoa voidaan kerätä monin eri tavoin. Kirjallisuuskatsaus auttaa ymmärtämään, mihin teoriaperustaan tarkastelu nojaa ja miten hyvä veli -verkoston kaltaisen piilokorruption sisältö on kuvattavissa. Tapaukset ja niiden julkiset oikeuskäsittelyt paljastavat ko. korruptiotapauksen erityisluonnetta ja vaikuttavat keskusteluun oikeus- ja hallintokulttuurin kehityksestä ja yhteiskunnan moraalista. Kansalaismielipidettä on perusteltua kartoittaa kansalaiskyselyillä, jotta tiedetuomittava moitittava epäeettinen eettinen Kuvio 1. Jaottelu eettisestä tuomittavaan Tutkimusote Millä tutkimusotteella on saatavissa pätevää tietoa korruptiosta? Tieteellisen tutkimustiedon hankintaan on perusteltua käyttää erilaisia tutkimusotteita juuri sen vuoksi, että monet huomiot korruption käytännöistä ovat edelleen spekulatiivisia tai olettamusten tasolla. Perusvalinnat koskevat kvantitatiivisen tai kvalitatiivisen tutkimusotteen käyttökelpoisuutta. Korruption tutkimukseen soveltuvina menetelminä mainitaan komparatiivinen ote, etnografia ja tapaustutkimus. (Salminen & Mäntysalo 2012.)
12 6 Vaasan yliopiston julkaisuja. Selvityksiä ja raportteja tään enemmän korruption ja luottamuksen välisestä yhteydestä. Elinkeinoelämän mittaukset tuovat esiin siellä toimivien käsityksiä ja arvioita korruption vaikutuksesta yritystoimintaan, yritysten kilpailukykyyn, maineeseen yms. On perusteltua kysyä myös poliitikoilta ja virkamiehiltä heidän käsityksiään korruptiosta suhteessa julkisen edun turvaamiseen ja eettisesti hyvään hallintoon. Tässä tehty analyysi on hallintotieteellinen. Tutkimusote on luonteeltaan eksploratiivinen, aiheeseen perehtyvä ja kartoittava ilman tarkkaa teoreettista viitekehystä. Kirjallisuuteen ja dokumentteihin nojaava data on luonteeltaan sekundaarista ja se on koottu pääasiassa tutkimuksista ja selvityksistä, lainsäädännöstä, virallisasiakirjoista ja julkiseen keskusteluun nostetuista (vähintäänkin epäilyksen alaisista) korruptiotapauksista. ***** Tutkimusraportti kattaa kuusi pääosuutta. Toinen pääosuus kuvaa korruption käsitettä. Keskeisiä aiheita ovat korruption suhde eettisiin arvoihin, korruption ulottuvuudet ja muodot. Kolmannessa pääosuudessa määritellään hyvä veli -verkosto korruption muotona kuvaamalla lähikäsitteitä, verkoston ominaisuuksia ja mallia. Neljäs osuus tarkastelee hyvä veli -verkostoja Suomessa. Tärkeimpiä aiheita ovat altistuminen hyvä veli -verkostoille, ajankohtaiset tapausesimerkit ja niiden tulkinta. Viidennen pääosuuden aiheena on korruption torjunta. Osuudessa arvioidaan hyvä veli -verkoston ongelmia ja niihin soveltuvia torjuntamekanismeja. Viimeinen osuus on yhteenveto raportin tuloksista.
13 Vaasan yliopiston julkaisuja. Selvityksiä ja raportteja 7 2 MITÄ ON KORRUPTIO? Virkamiehen kuuluu johtaa ja säätää oikeita, hyödyllisiä ja lainmukaisia säädöksiä Kansan hyvinvointi olkoon heille korkein laki Lahjuksia älköön kukaan ottako vastaan alköönkä antako virkaan pyrkiessään, sitä hoitaessaan tai sen jätettyään Cicero, Laeista, noin 50 ekr. Korruptio on laaja ja monitahoinen käsite, jota tulee huolella tarkastella vaihtoehtoisista näkökulmista. Yritys saada yksi pätevä ja lopullinen määritelmä aikaan on monesta syystä erittäin monimutkainen. Peruskysymys on, mitkä yhteiskunnalliset kysymykset määrittelevät korruption. Korruptio tulee kattavasti ymmärretyksi vasta kun otetaan huomioon monet sosiaaliset, taloudelliset, kulttuuriset ja historialliset tekijät, jotka ovat korruption taustalla. Korruptio käsitetään usein eri tavalla ja tulkinta riippuu sen antajasta ja antajan sosiaalisesta asemasta. Asiantuntijan käsitys voi olla ratkaisevasti erilainen kuin kansalaisen tai maallikon, koulutetun erilainen kuin vähemmän koulutetun, miehen erilainen kuin naisen, rikkaan erilainen kuin köyhän yms. Käsityksemme mukaan riittävän laaja korruption määrittely luo perustan korruption muotojen ymmärtämiselle. Siksi yksittäisiä määritelmiä on aiheellista avartaa kysymällä, mitä yhteiskunnan perusarvoja korruptio loukkaa. Vastaus tähänkään kysymykseen ei liene samanlainen eri kulttuureissa ja yhteiskunnissa. Vaikka on olemassa suhteellisen sitovia kansainvälisiä sopimuksia korruptionvastaisesta toimintamallista ja työstä, yksittäisen maan oma lainsäädäntö ja olosuhteet määrittelevät tarkemmin sen, mitkä korruption muodot nähdään tarpeellisiksi kriminalisoida. Mafia, katukorruption yleisyys tai pitkäaikainen korruptoitunut (lahjottu) paikallishallinto virkamiehineen ovat esimerkkejä raskaan luokan korruptiosta, joita on pyritty torjumaan lainsäädäntötoimin niissä maissa, joissa ongelmat ovat suurimmillaan. Kirjallisuudessa on pyritty määrittelemään korruption muotoja. Kirjallisuuden avulla on mahdollisuus luokitella suhteellisen relevantisti yleiset ja vakiintuneet korruption tyypit. Näitä kuvataan lyhyesti tämän pääosuuden lopussa. Lahjonta ja institutionaalinen korruptio käsitellään erikseen, koska molemmat tyypit ovat keskeisiä suomalaisten hyvä veli -verkostojen analyysissä. Arkikeskustelussa lahjontaa pidetään usein synonyyminä korruptiolle, kun taas institutionaalinen korruptio viittaa ns. maan tapaan ja sitä kautta korruptoituneisiin verkostoihin.
14 8 Vaasan yliopiston julkaisuja. Selvityksiä ja raportteja Kansainvälisen järjestön korruptiomittaus Transparency Internationalin määritelmä korruptiosta on seuraava: korruptio on vastuullisen aseman väärinkäyttöä oman edun tavoittelemiseksi. Vastuullinen asema on ymmärrettävä laajasti, toisin sanoen, se on muutakin kuin virka- tai luottamusaseman väärinkäyttöä. Järjestö pyrkii mittaamaan korruptiota eri maissa. Vuosittainen Tranparency Internationalin korruptiohavaintoindeksi (Corruption Perception Index, CPI) mittaa runsaan n. 180 maan paikan valtioiden välisessä paremmuusvertailussa. Maita koskevat arviot kootaan useista kansainvälisistä organisaatioista ja niiden suorittamista kyselyistä. Korruptiomittaus on kansainvälisesti tunnettu, vaikka sitä kohtaan on esitetty kovaakin arvostelua. Korruptionmittaukseen onkin tehtävä joitakin varauksia, jotka koskevat sellaisia kysymyksiä kuten mitä mitataan ja millä tarkkuudella. Arvioissa käytettyjen asiantuntijaryhmien työn ja tiedonkeräyksen avulla mitataan ensisijaisesti havaintoja koetusta korruptiosta eikä niinkään todellista tilannetta. On hyvä myös muistaa, että CPI on ainoastaan suuntaa-antava kuvaus korruption tilanteesta. Mittausta on kritisoitu sen vuoksi, että se sementoi kaikkein vähäisimmän korruption maat ja eniten korruptoituneet maat, eli tulos on vuodesta toiseen lähes sama. Asteikko ei myöskään huomio kaikkea korruptiota, kuten tietyn maan rakenteellista korruptiota, vaan keskittyy pääosin lahjontaan. Siksi jää tilaa ja perusteita tutkia hieman tarkemmin, mitä korruptio sisältää ko. maassa ja millaisia tyypillisiä korruptoituneen toiminnan esimerkkejä on osoitettavissa. Huomio kiinnitetään tässä yhteydessä vain Suomen ja kolmen Pohjoismaan asemaan. Transparency Internationalin mittaus osoittaa tilanteen Suomen ja kolmen Pohjoismaan osalta taulukossa 1. Suluissa oleva indeksi kuvaa maan sijoittumista asteikolla nollasta kymmeneen Vuonna 2012 mittauksen metodologia ja pisteytys muuttuivat aiemmasta tilanteesta. Muutos ei kuitenkaan vaikuttanut merkittävästi kymmenen kärkiryhmän maahan, johon Pohjoismaat kuuluvat. Indeksi osoittaa, että kaikki Pohjoismaat ovat vuosikymmenen aikavälillä puhtaita. Norjaa lukuun ottamatta muut maat ovat olleet likipitäen viiden kärkiryhmässä vuosien välisenä aikana, mikä on hyvä saavutus tässä mittauksessa.
15 Vaasan yliopiston julkaisuja. Selvityksiä ja raportteja 9 Taulukko 1. Suomi ja kolme Pohjoismaata Transparency Internationalin indeksissä neljänä havaintovuonna CPI Tanska 3 (9,5) 4 (9,5) 2 (9,3) 1(90) Norja 8 (8,8) 8 (8,8) 11 (8,6) 7 (85) Ruotsi 5 (9,3) 6 (9,2) 1 (9,3) 4 (88) Suomi 1 (9,7) 2 (9,6) 5 (9,0) 1 (90) Mitä arvoja korruptio loukkaa? Korruptio loukkaa yhteisesti hyväksyttyjä arvoja. Asia ei ole vähäinen, koska loukattaessa integriteettiä, so. rehellisyyttä, puolueettomuutta, lahjomattomuutta, loukkaukset kohdistuvat yhteiskuntaan ja sen moraaliseen perustaan. Poliittisen järjestelmän kohdalla loukkaukset kohdistuvat politiikan ja hallinnon luotettavuuteen ja uskottavuuteen. Kansalaisia ei kohdella tasapuolisesti, mikäli julkisen hallinnon integriteetti rapautuu. Yleisesti oletetaan, että virkamiehet ja asiantuntijat ovat tehtävissään riippumattomia ulkopuoliselta vaikutukselta. Yksi loukkausten alue on hyvän hallintoiminnan periaatteet. Kuviossa 2 on tiivistetty ne keskeiset hyvän hallinnon arvot, joita loukkaavat korruptio ja hyvä veli -verkostot. Integriteetti, avoimuus ja vastuullisuus (tilivelvollisuus) voidaan nähdä välineellisinä arvoina, jotka vaikuttavat keskeisesti demokraattisen yhteiskunnan arvoihin, luottamukseen ja legitimiteettiin ja ns. isoihin eettisiin arvoihin, kuten oikeudenmukaisuuteen ja yhdenvertaisuuteen (tasaarvoon). Kansalaisten näkökulmasta osa arvoista on erityisen tärkeitä. Suhteessa poliittishallinnollisen järjestelmän toimintaan avoimuus on yksi sellainen periaate, josta ei haluta tinkiä. Muita yhteiseksi koettuja arvoja ovat oikeudenmukaisuus, tasaarvo, luotettavuus ja rehellisyys. Kansalaisen mielestä järjestelmän legitiimisyyttä uhkaavat Suomessa raskas korruptio, luottamuspula politiikkaan ja palveluissa koettu epätasa-arvo (Salminen & Ikola-Norrbacka 2009, 168)
16 10 Vaasan yliopiston julkaisuja. Selvityksiä ja raportteja Vakava kysymys on korruption aiheuttamat käytännön seuraukset poliittishallinnolliselle järjestelmälle. Haitallisia seurauksia on tarkasteltu yhteiskunnan toimivuuden kannalta (Caiden 2001). Hallinnon kohdalla kysymys on sekä toiminnan laatua uhkaavista seikoista että arvojen rapautumisesta päätöksentekotilanteissa ja suhteessa kansalaisiin. Korruptio vähentää poliittisten päätösten uskottavuutta ja johtaa resurssien tehottomaan käyttöön. Se hyödyttää röyhkeitä ja ahneita lainkuuliaisten kustannuksella. Korruptio heikentää moraalia ja hallinnon tehokasta ja taloudellista toimintaa ja lisää sen vuoksi veronmaksajien taakkaa. Pahimmillaan kasvaa myös järjestäytyneen rikollisuuden riski. Tilanteissa, joissa korruptio tarjoaa suojan rikolliselle toiminnalle, laki on ikään kuin kaupan eniten tarjoavalle. Korruptio lähestyy järjestäytynyttä rikollisuutta silloin, kun virkamiehet toimivat räikeän laittomasti tai rikkovat toistuvasti virkavelvollisuuksiaan (Bellis 1985). Tämänkaltaiset rikkomukset johtavat pahimmillaan yksilön kannalta vakaviin lopputuloksiin, mikäli laiminlyödään esimerkiksi liikenteen, rakentamisen tai asumisen turvallisuuteen liittyvä valvonta tai niitä koskevat luvat ovat korruption keinoin ostettavissa. Korruptio huonontaa entisestään köyhien asemaa yhteiskunnassa. Maailmanpankin laskelmien mukaan korruptio on suurin yksittäinen uhka kehittyvien maiden talouskasvulle (Rose-Ackerman 1999; Benson et al. 1978). Kehittyvien maiden kontekstissa on esitetty myös vastakkainen näkemys siitä, että korruptio edistää kansallista kehitystä, auttaa investointeja ja ohittaa liiallisen byrokratian. Vaikka korruptio saattaa edistää joitain tavoitteita hetkellisesti ja lyhyellä aikavälillä, on kuitenkin pitkän tähtäimen kehityksen kannalta parempi, ettei korruptiota hyväksytä missään muodossa.
17 Vaasan yliopiston julkaisuja. Selvityksiä ja raportteja 11 INTEGRITEETTI rehellisyys puolueettomuus riippumattomuus lahjomattomuus, luottamuksen arvoinen toiminta AVOIMUUS toiminnan läpinäkyvyys päätösten avoimet perustelut, tietojen saatavuus, reilu kilpailu VASTUULLISUUS tilivelvollisuus, vastuu eri tahoille velvoittavuus vastuu toiminnasta ja tuloksista OIKEUDEN MUKAISUUS LUOTTAMUS TASA ARVO LEGITIMITEETTI Kuvio 2. Korruption uhkaamat eettiset arvot yhteiskunnassa Määritelmiä Tässä esitetyille määritelmille on yhteistä se, että korruptio nähdään yhtäältä toimintana, jossa rikotaan yhteisesti hyväksyttyjä normeja, lakeja, velvollisuuksia ja julkista intressiä. Korruptio on toisaalta epäeettistä toimintaa, koska se perustuu motiiveille, jotka palvelevat ainoastaan yksilön tai rajatun ryhmän etua väärillä keinoilla. Korruption määritelmään sisältyy silti yksi tulkinnallinen ongelma, mikä koskee jäljempänä kuvattavaa rakenteellista korruptiota. Kysymys on siitä, että toimintaa saatetaan pitää korruptoituneena, vaikka noudatetaan yhteisesti hyväksyttyjä pelisääntöjä, kuten lakeja. Periaatteessa tämä johtaa siihen, että varsinainen eettinen punninta alkaa vasta silloin, kun laki ei enää tarjoa ratkaisuja. Korruptio lienee tyyppiesimerkki monimutkaisesta ongelmasta (Sabet 2010). Korruption on sitä paitsi usein piilossa, sitä on vaikea havaita ja siitä on vaikea saada selvyyttä. Tämän vuoksi korruptio muodostaa myös kiehtovan eettisen ongelman niin politiikan, talouden kuin hallinnon alueilla.
18 12 Vaasan yliopiston julkaisuja. Selvityksiä ja raportteja Klassisen määritelmän mukaan korruptio on julkiseen rooliin liittyvistä velvollisuuksista poikkeava käytös henkilökohtaisen hyödyn takia (Nye 1967). Korruption termi perustuu latinan kielen sanaan corrumpere, joka vapaasti käännettynä tarkoittaa rikkoa, tuhota, tai heikentää jotain. Termillä viitataan henkilön luonteen turmeltumiseen tai turmeltuneisuuteen. Pohjolainen (2012) pitää korruptiota yleiskäsitteenä, josta erotetaan rikollinen toiminta, muu lainvastainen menettely, epäeettinen menettely ja rakenteellinen korruptio, silloin kun kyseessä on valtaaseman väärinkäytökset välillisen tai välittömän henkilökohtaisen edun nimissä. Se, mitä pidetään korruptoituneena toimintana, voi vaihdella maasta toiseen. Eri ihmisryhmillä on vaihtelevat näkemykset siitä, mikä lopulta on korruptiota. Lisäksi korruptio määrittyy myös sen mukaan, mikä on yleinen tai julkinen mielipide asiasta (Rundquist & Hansen 1976). Näin ollen toimintatavat, joita on aiemmin pidetty hyväksyttävinä, voivat tulkinnan ja vallitsevan käsityksen saattelemana muuttua tuomittaviksi, toisin sanoen korruptoituneeksi toiminnaksi. Tutkijoilla on erilaisia näkemyksiä siitä, tulisiko korruptiota tarkastella moraalisena ilmiönä vai poliittisena ja taloudellisena kysymyksenä. Siitä ollaan yhtä mieltä, että korruptio ulottuu kaikille yhteiskuntaelämän aloille. (Caiden 2001, de Graaf et al ) Vaikka korruption tarkastelu keskittyy usein poliitikkoihin ja virkamiehiin, korruptiota esiintyy myös elinkeinoelämän toimijoiden keskuudessa. Näissä yhteyksissä korruptio ilmenee etuoikeuksien liikkeenä. Tällä viitataan lähinnä siihen, että ollessaan poikkeuksellisen vaikutusvaltaisessa asemassa poliittinen ja taloudellinen eliitti hyödyntää asemaansa vääriin tarkoitusperiin. Kysymys moraalisesta tulkinnasta vaikuttaa korruption määrittelyyn. Laveasti ymmärrettynä korruptio on yhtäältä laitonta ja oikeudellisten säännösten vastaista, mutta toisaalta myös eettisten sääntöjen ja yhteiskunnan normien vastaista. Edellä olevan kuvion 1 vyöhykkeet havainnollistavat tätä moraalisen arvion siirtymää. On lisäksi huomattava, ettei sopimattomana pidettävän toimintatavan tarvitse olla laitonta (vrt. Isaksson 1997, Salminen et al. 2012). Korruption määritelmissä kuvataan sitä, mihin kohdistuu korruption tuhoava tai turmeleva vaikutus. Nyen määritelmä korostaa laillisuutta, jolloin korruption keskeinen ongelma liittyy lakien tai yhteisesti hyväksyttyjen normien rikkomiseen. Laajempi näkökulma korruptioon nostaa esiin sen, miten korruptio loukkaa julkista etua tai yhteistä hyvää. Rogow n ja Laswellin (1963) mukaan korruptio tarkoittaa yhteisen edun vastaisia tekoja erityisetuuksia suosien. Silloin yhteiskuntajärjestys (civic order) turmeltuu. Julkisen tai yhteisen edun käsitteen sisältö on kuitenkin epäselvä ja tilannesidonnainen. (Peters & Welch 1978.)